ROMANIA                                                                   


      SE APROBA,

JUDETULTIMIS                                                          


       P R I M A R

MUNICIPIUL TIMISOARA                                   
           Dr.Ing. GHEORGHE CIUHANDU

CONSILIUL LOCAL

R92005-000748 din 10.11.2005
REFERAT

pentru avizarea  Planului Urbanistic de Detaliu
 „Ansamblu de locuinţe colective” – str. Grigore T. Popa nr. 53-57, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;
Având în vedere documentaţia înregistrată la noi cu nr. R92005-000748 din 04.11.2005, prin care se solicită avizarea din punct de vedere urbanistic a Planului Urbanistic de Detaliu -  „Ansamblu de locuinţe colective” – str. Grigore T. Popa nr. 53-57, Timişoara. 
Având în vedere cerinţele Certificatului de Urbanism nr. 4192 din 05.08.2005;


Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu - „Ansamblu de locuinţe colective” – str. Grigore T. Poapa nr. 53-57, Timişoara.
Documentaţia este iniţiată de proprietarul terenului SC BANU CONSTRUCT SRL şi elaborată de S.C. STUDIO ARCA S.R.L, conform proiect nr. 156/2005.
Terenul studiat în cadrul Planului Urbanistic de Detaliu – „Ansamblu de locuinţe colective” – str. Grigore T. Popa nr. 53-57, Timişoara este proprietatea firmei S.C. BANU CONSTRUCT S.R.L., conform extraselor de CF nr.139708, nr.topo 28676-28675; 28674/2/b-28674/1/8 în suprafaţă de 590 mp, 28676-28675; 28674/2/b-28674/1/10 în suprafaţă de 470mp, 28676-28675; 28674/2/b-28674/1/11 în suprafaţă de 714mp, 28673/b; 28672/b; 28670/1/b; 28670/2/b; 28676-28675; 28674/2/b-28674/1/9 teren intravilan şi grădină în str. Câmpina nr. 53-57, în suprafaţă de 7944 în CF şi 8894mp în realitate.
Zona studiată  se găseşte în intravilanul municipiului Timişoara, în partea de nord şi este cuprinsă în UTR nr. 23, având destinaţia de zonă pentru locuinţe şi funcţiuni complementare, în regim de înălţime P, P+2E, cu caracter preponderent rezidenţial şi se subordonează prevederilor din Planul Urbanistic General aprobat prin HCL – nr.157/2002.
Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.
Zona în care se găseşte terenul este cuprinsă într-un careu delimitat de parcele private, situate pe strada G. T. Popa la N, incinta U.T.T. în partea de vest şi sud şi drumul de acces în partea de est.
Prin documentaţia prezentată se propune realizarea unui ansamblu de locuinţe colective, cu regim de înălţime maxim admis P, P+5E+M, cu acces din strada Grigore T. Popa, pe drumul propus prin P.U.D „Locuinţe unifamiliale, sediu firmă” întocmit de SC SANTECOM SISTEM SRL  şi aprobat prin HCL nr. 182/29.07.2003. Zona în care se doreşte să se realizeze acest ansamblu de locuinţe se găseşte în proximitatea unor zone cu blocuri de locuinţe în regim de înălţime P+4E, cât şi a unor obiective cu funcţiuni diferite de funcţiunea rezidenţială cum ar fi UTT – „Uzinele Textile Timişoara, obiective comerciale, grupate pe Calea Aradului – Selgros, zone pentru sport şi agrement, baza sportivă a UTT, terenuri cu destinaţie specială care sunt în curs de schimbare a funcţiunii, urmând să adăpostească diferite instituţii publice şi zone cu locuinţe colective.

Ansamblu propus urmează să se administreze în regim de condominiu şi va fi compus din 2 corpuri, corp A cu regim de înălţime S+P+4E+M şi cop B, cu regim de înălţime S+P+5E+M. 
Se va asigura necesarul minim de spaţii verzi, conform normativelor, prin realizarea de parcări înierbate sau prin alte soluţii cât şi numărul de locuri de parcare necesare funcţiunii pentru care s-a elaborat această documentaţie, conform Anexei 2 din R.G.U.. Procentul de ocupare al terenului va fi de maxim 50% iar coeficientul de utilizare a terenului de maxim 4. 
La autorizarea construcţiilor, de pe terenul studiat prin prezenta documentaţie, se vor respecta toate condiţiile impuse prin avizele eliberate de deţinătorii de reţele şi utilităţi publice. Extinderile de reţele necesare construcţiilor de pe terenul studiat se vor realiza pe domeniul public.
Documentaţia de urbanism este însoţită de avizele şi acordurile necesare, conform Ghidului privind metodologia de elaborare şi conţinutul cadru al Planului Urbanistic de Detaliu , aprobat prin Ordinul nr. 37/N/08.06.2000 al Ministerului Lucrărilor Publice şi Amenajării Teritoriului (MLPAT).
Documentaţia de urbanism este însoţită de următoarele avize şi acorduri:

Aviz Unic – nr. 960/2005;
Aviz Comisia de Circulaţie – nr.Th2005-003355/2005

Planul Urbanistic de Detaliu –  „Ansamblu de locuinţe colective” – str. Grigore T. Popa nr. 53-57, Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 

